open-index/open-wikipedia-markdown huggingface dataset:
Resusammalet

**Resusammalet** (*Fossombronia*) on maksasammaliin kuuluva kasvisuku, joka sijoittuu resusammalten heimoon (*Fossombroniaceae*). Se sisältää seitsemän tai useampia lajeja. Suomessa tavataan kaksi resusammalta, joista rantaresusammal kasvaa etelä- ja keskiosassa rannoilla kostealla turpeella ja etelänresusammal eteläosassa paljailla savikoilla. Pikkuresusammal on löydetty 1870-luvulla, mutta kasvupaikka on hävinnyt ja laji arvioidaan hävinneeksi.

Lajeja:
* *Fossombronia foveolata* Lindb.  – rantaresusammal
* *Fossombronia incurva* Lindb.  – pikkuresusammal
* *Fossombronia wondraczekii* (Corda) Dumort.  – etelänresusammal

## Lähteet
* Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. .
* The Plant List: ''Fossombronia''  (20.4.2012)
### Viitteet
Robson

**Robson** voi tarkoittaa seuraavia:

;Henkilöitä
* Bobby Robson (1933–2009), englantilainen jalkapalloilija ja manageri
* Bryan Robson (s. 1957), englantilainen jalkapalloilija ja valmentaja
* Dave Robson (s. 1976), brittiläinen Formula 1 -tallin insinööri
* Flora Robson (1902–1984), englantilainen näyttelijä
* Frank Robson (1946–2024), englantilais-suomalainen laulaja, pianisti ja urkuri
* George Robson (1848–1911), Skotlannin Vapaakirkon presidentti ja virsirunoilija
* Helen Robson Walton (1919–2007), yhdysvaltalainen miljardööri
* Jenny Robson (s. 1975), suomalainen jazzlaulaja
* Justina Robson (s. 1968), brittiläinen tieteiskirjailija
* Laura Robson (s. 1994), englantilainen tennispelaaja
* Mark Robson (1913–1978), yhdysvaltalainen elokuvaohjaaja, tuottaja ja leikkaaja
* May Robson (1858–1942), australialais-yhdysvaltalainen näyttelijä ja näytelmäkirjailija
* Neil Robson (1928–2013), australialainen liberaalipoliitikko
* Richard Robson (s. 1937), brittiläinen kemisti, Nobelin kemianpalkinnon saaja
* Sarah Robson (s. 1987), pohjoisirlantilainen jalkapalloilija
* Wade Robson (s. 1982), australialainen tanssija, ohjaaja, tuottaja, lauluntekijä ja palkittu koreografi

;Paikkoja
* Mount Robson, *Robson Peak*, Kanadan puoleisten Kalliovuorten korkein vuori

;Muita merkityksiä
* Robson, Frank Robsonin debyyttialbumi vuodelta 1974.
PMR

**PMR** voi tarkoittaa ainakin seuraavia:

* PMR, Professional Mobile Radio, ammattimainen radiopuhelinjärjestelmä
* PMR446-radiopuhelin, *Personal Mobile Radio 446 MHz*, radiopuhelinstandardi (ei sama kuin edellinen)
* PMR, Porvoon Museorautatie ry
* PMR, polymyalgia rheumatica, tuki- ja liikuntaelinsairaus, reumasairaus
* PMR, Precious Metal Refiners, maailman suurin platinajalostamo Etelä-Afrikassa lähellä Rustenburgia
Bird

**Bird** voi tarkoittaa ainakin seuraavia:

## Sukunimenä
* Brad Bird (s. 1957), yhdysvaltalainen animaatio-ohjaaja ja käsikirjoittaja
* Derrick Bird (1957–2010), useita ihmisiä Cumbriassa vuonna 2010 surmannut ammuskelija
* Henry Bird (1830–1908), englantilainen shakinpelaaja ja shakkikirjailija
* Isabella Bird (1831–1904), englantilainen matkailija ja matkakirjailija
* Jessica Bird (s. 1969), yhdysvaltalainen kirjailija
* Larry Bird (s. 1956), yhdysvaltalainen koripalloilija ja valmentaja
* Leopoldina Bird, *Poldy Bird* (1941–2018), argentiinalainen kirjailija
* Lester Bird (1938–2021), Antiguan ja Barbudan pääministeri 1994–2004
* Robert Byron Bird (s. 1924), yhdysvaltalainen kemianteknikko
* Sam Bird (s. 1987), brittiläinen moottoriurheilija
* Simon Bird (s. 1984), englantilainen näyttelijä
* Sue Bird (s. 1980), yhdysvaltalainen koripalloilija

## Muita merkityksiä
* Lady Bird, Yhdyvaltojen presidentin Lyndon B. Johnsonin puolisosta Claudia Alta Taylor Johnsonista käytetty nimi
* *[[Bird (elokuva)|Bird]]*, Clint Eastwoodin ohjaama elokuva vuodelta 1988
* Charlie ”Bird” Parker, yhdysvaltalainen jazzmuusikko
* ”Bird” Thongchai McIntyre, thaimaalainen laulaja
* Bird, sähköpotkulautoja vuokraava yhtiö.

## Katso myös
* Byrd
Voikola

**Voikola** on karamellimainen makeinen, joka toffeen tavoin perustuu kolmeen ainekseen: voihin, kermaan ja sokeriin. Toffee ja voikola eroavat siinä, että voikola on kovaa, kun taas toffee on pehmeämpää.

Voikolan alkuperää ei täysin tunneta, mutta historialle on useita vaihtoehtoja. Englanninkielisen nimityksen *butterscotch* kantasanoina ovat butter (voi) ja scotch (skotlantilainen), mistä ehkä voi saada viitteitä sen alkuperästä. Sen keksijöiksi on mainittu myös ainakin yksi historiallinen skotlantilainen, Samuel Parkinson Doncasterista.

## Lähteet

## Aiheesta muualla
Brian Noble

**Brian Noble** -nimisiä henkilöitä: 

* Brian Michael Noble, brittiläinen piispa
* Brian Noble, yhdysvaltalainen amerikkalaisen jalkapallon pelaaja
* Brian Noble, brittiläinen rugbypelaaja ja -valmentaja
Patrick Altham Kelly

**Patrick Altham Kelly** (s. 23. marraskuuta 1938) on brittiläinen roomalaiskatolinen arkkipiispa. Hänet vihki papiksi Lancasterin hiippakuntaan William Godfrey 18. helmikuuta 1962, ja hänet nimitettiin Salfordin piispaksi 9. maaliskuuta 1984. Piispaksi vihkiminen seurasi 3. huhtikuuta. Pääkonsekraattorina toimi Thomas Holland, jota avustivat Derek John Worlock ja Maurice Noël Léon Couve de Murville.

Kelly sai 21. toukokuuta 1996 nimityksen Liverpoolin arkkipiispaksi, jonka virkaan hänet asetettiin 3. heinäkuuta.

## Lähteet
Elmo Noel Joseph Perera

**Elmo Noel Joseph Perera** (4. joulukuuta 1932 Madampe – 9. huhtikuuta 2015) oli srilankalainen roomalaiskatolinen piispa. Hänet vihittiin papiksi 21. joulukuuta 1960 ja nimitettiin Gallen hiippakunnan vihkipiispaksi sekä Gadiaufalan titulaaripiispaksi 17. joulukuuta 1992. Piispaksi vihkiminen seurasi 6. tammikuuta 1993. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.

1. kesäkuuta 1995 Perera sai nimityksen Gallen piispaksi, jona hän toimi, kunnes erosi tehtävistään 11. lokakuuta 2004.

## Lähteet
William John Brennan

**William John Brennan** (16. helmikuuta 1938 – 31. elokuuta 2013) oli australialainen roomalaiskatolinen piispa. Hänet vihki papiksi Wilcannia-Forbesin hiippakuntaan Grégoire-Pierre XV Agagianian 21. joulukuuta 1960. Hänet nimitettiin Wagga Waggan piispaksi 16. tammikuuta 1984. Piispaksi konsekroinnin suoritti 1. maaliskuuta Edward Bede Clancy, jota avustivat Luigi Barbarito ja Francis Patrick Carroll.

Brennan erosi tehtävistään hiippakunnan johdossa 5. helmikuuta 2002.

## Lähteet
Francis Patrick Carroll

**Francis Patrick Carroll** (9. syyskuuta 1930 – 14. maaliskuuta 2024) oli australialainen roomalaiskatolinen arkkipiispa. Hänet vihki papiksi Wagga Waggan hiippakuntaan Francis Augustin Henschke 27. heinäkuuta 1954. Hänet nimitettiin sen koadjuuttoripiispaksi ja Tasaccoran titulaaripiispaksi 12. kesäkuuta 1967. Piispaksi vihkiminen seurasi 5. syyskuuta. Pääkonsekraattorina toimi Henschke, jota avustivat Francis Roberts Rush ja Douglas Joseph Warren.

Carrollista tuli Wagga Waggan piispa 24. helmikuuta 1968, ja hän sai nimityksen Canberran (ja Goulburnin) arkkipiispaksi 25. kesäkuuta 1983. Hänen kaudellaan arkkihiippakunnan nimi muutettiin muotoon Canberra-Goulburn. Arkkipiispa jäi eläkkeelle 19. kesäkuuta 2006.

## Lähteet
Douglas Joseph Warren

**Douglas Joseph Warren** (21. maaliskuuta 1919 – 6. helmikuuta 2013) oli australialainen roomalaiskatolinen piispa. Hänet vihki papiksi Wilcannia-Forbesin hiippakuntaan Pietro Fumasoni Biondi 20. joulukuuta 1942, ja hänet nimitettiin sen vihkipiispaksi sekä Aquae Novae in Numidian titulaaripiispaksi 16. kesäkuuta 1964. Piispaksi vihkiminen seurasi 27. heinäkuuta. Pääkonsekraattorina toimi Norman Thomas Gilroy, jota avustivat Bernard Denis Stewart ja Bryan Gallagher.

Warren sai 26. syyskuuta 1967 nimityksen Wilcannia-Forbesin piispaksi, jona hän toimi, kunnes jäi eläkkeelle 30. maaliskuuta 1994.

## Lähteet
Brian Michael Noble

**Brian Michael Noble** (11. huhtikuuta 1936 Lancaster – 21. lokakuuta 2019) oli brittiläinen roomalaiskatolinen piispa. Hänet vihittiin papiksi Lancasterin hiippakuntaan 11. kesäkuuta 1960 ja nimitettiin Shrewsburyn piispaksi 23. kesäkuuta 1995. Piispaksi vihkiminen seurasi 30. elokuuta. Pääkonsekraattorina toimi Maurice Noël Léon Couve de Murville, jota avustivat Patrick Altham Kelly ja John Brewer.

Noble jäi eläkkeelle 1. lokakuuta 2010.

## Lähteet
Emmanuel Félémou

**Emmanuel Félémou** (24. joulukuuta 1960 – 1. maaliskuuta 2021) oli guinealainen roomalaiskatolinen piispa. Hänet vihittiin papiksi N'Zérékorén hiippakuntaan 19. marraskuuta 1989 ja nimitettiin Kankanin hiippakunnan johtoon 5. tammikuuta 2007. Piispaksi konsekroinnin suoritti 17. maaliskuuta Robert Sarah, jota avustivat Vincent Coulibaly ja Philippe Kourouma.

## Lähteet
Geoffrey James Robinson

**Geoffrey James Robinson** (10. elokuuta 1937 – 29. joulukuuta 2020) oli australialainen roomalaiskatolinen piispa. Hänet vihki papiksi Sydneyn arkkihiippakuntaan Grégoire-Pierre XV Agagianian 21. joulukuuta 1960. Hänet nimitettiin Sydneyn vihkipiispaksi ja Rusucan titulaaripiispaksi 23. tammikuuta 1984. Piispaksi vihkiminen seurasi 8. maaliskuuta. Pääkonsekraattorina toimi Edward Bede Clancy, jota avustivat James Darcy Freeman ja Luigi Barbarito. 

Robinson erosi tehtävistään vihkipiispana 15. heinäkuuta 2004.

Vuonna 2012 Robinson esitti New Ways Ministryn sponsoroimassa konferenssissa seksuaalietiikkaa koskevien katolisten oppien uutta tarkastelua. Hänen mukaansa seksuaalisuuden toteuttamista ei tule niinkään pitää syntinä, koska se rikkoo Jumalan luomaa luonnonjärjestystä vastaan, vaan seksuaalimoraalia pitää tarkastella sen mukaan, mitä hyvää tai pahaa seksuaalisuuden toteuttaminen tuottaa osapuolille ja minkälainen suhde osapuolten välillä on.

## Lähteet
Geoffrey Robinson

**Geoffrey Robinson** (s. 25. toukokuuta 1938) on brittiläinen Työväenpuolueen poliitikko ja liikemies. Hän on istunut Coventry North Westin vaalipiirin edustajana House of Commonsissa vuodesta 1976. Hän oli kolmantena ministerinä valtiovarainministeriössä (Paymaster General) vuosina 1997–1999. Robinson omisti vuosina 1996–2008 keskustavasemmistolaisen *[[New Statesman]]* -lehden.
Lentokieltoalue

**Lentokieltoalue** on alue, jonka ilmatilassa lentokoneet eivät saa lentää. Lentokieltoalue määritellään usein sotilaallisen selkkauksen yhteydessä. Kyseessä on tällöin eräänlainen ilmatilaa koskeva demilitarisoitu vyöhyke, joka voi koskea vain konfliktin toista osapuolta.

Geneven sopimuksen siviilien suojelemista koskevan lisäpöytäkirjan mukaan on sotatoimialueelle mahdollista perustaa tilapäisiä demilitarisoituja alueita, vaikka taistelut ovat vielä käynnissä. YK:n rauhanturvaoperaatioiden yhteydessä tällaisia alueita on perustettu mm. Kroatiaan vuonna 1992, Bosniaan vuonna 1994 ja Kosovoon vuonna 1999. Kun Persianlahden sota päättyi vuonna 1991, perustivat voittajavaltiot Yhdysvallat, Yhdistynyt kuningaskunta ja Ranska kaksi lentokieltoaluetta Irakiin: Kurdistaniin pohjoiseen ja šiiamuslimialueelle etelään. Kuwaitin rajalle perustettiin täysin demilitarisoitu vyöhyke.

Libyan konfliktin yhteydessä vuonna 2011 perustettiin Pohjois-Libyaan lentokieltoalue suojelemaan siviilejä.

## Katso myös
* Ilmatilan loukkaus
Säynätsalon kunnantalo

**Säynätsalon kunnantalo** on Jyväskylässä entisessä Säynätsalon kunnassa sijaitseva Alvar Aallon suunnittelema rakennus. Sen rakentaminen aloitettiin vuonna 1949, ja käyttöön se vihittiin vuonna 1952. Säynätsalon kunnantalo on Aallon arvostetuimpia töitä, ja nostetaan usein esille esimerkkinä rakennusaikansa arkkitehtuurista. Rakennuksessa toimii myös Säynätsalon kirjasto. 

Kunnantalokäytöstä rakennus poistui vuoden 1993 alussa, kun Säynätsalo liittyi Jyväskylän kaupunkiin. Nykyisin entisen kunnantalon tiloja on mahdollista vuokrata kokouskäyttöön, ja rakennuksesta löytyy myös joitain varattavia vierashuoneita majoituskäyttöön.

## Lähteet

## Aiheesta muualla
Christopher Toohey

**Christopher Henry Toohey** (s. 19. huhtikuuta 1952) on australialainen roomalaiskatolinen piispa. Hänet vihki papiksi Sydneyn arkkihiippakuntaan James Darcy Freeman 21. elokuuta 1982. Hänet nimitettiin Wilcannia-Forbesin hiippakunnan piispaksi 9. heinäkuuta 2001, ja piispaksi konsekroinnin suoritti 30. elokuuta George Pell, jota avustivat Edward Bede Clancy ja Douglas Joseph Warren.

Toohey erosi tehtävistään hiippakunnan johdossa 9. kesäkuuta 2009.

Toohey nimesi eronsa syiksi "henkilökohtaiset syyt ja huonon terveydentilan". Hän esitti vuonna 2011 pahoittelun käytöksestään, joka oli ilmennyt suhteissa nuoriin aikuisiin hänen toimiessaan pappina uransa alkutaipaleella. *[[The Australian]]in* saaman tiedon mukaan asia liittyi suhteisiin useiden nuorten naisten kanssa, ja sille kerrottiin kirkon sisältä myös, että sopimukseen julkisesta anteeksipyynnöstä olivat johtaneet äskettäiset keskustelut naisten kanssa.

Toohey tuli piispana tunnetuksi työstään ympäristöasioiden puolesta.

## Lähteet
Celebrity Big Brother 2001

**Celebrity Big Brother 2001** oli Ison-Britannian Big Brotherin ensimmäinen julkkiskausi. Kausi kesti kahdeksan päivää ja kaikki kauden tuotot lahjoitettiin Comic Reliefille. Kauden voitti Koomikko Jack Dee.

## Asukkaat

* Anthea Turner
* Chris Eubank (nyrkkeilijä), häädettiin toisena päivänä
* Clair Sweeney
* Jack Dee (koomikko), voitti saaden 59 % yleisön äänistä
* Keith Duffy (laulaja)
* Vanessa Feltz (journalisti), palasi kilpailemaan Big Brotheriin vuonna 2010 Ultimate Big Brother kaudelle sijoittuen viidenneksi

## Kohokohdat

## Nimeäimis taulukko
Gerard Joseph Hanna

**Gerard Joseph Hanna** (s. 22. joulukuuta 1941 Armidale) on australialainen roomalaiskatolinen piispa. Hänet vihki papiksi Armidalen hiippakuntaan Henry Joseph Kennedy 9. joulukuuta 1968. Hänet nimitettiin Wagga Waggan piispaksi 5. helmikuuta 2002, ja piispaksi konsekroinnin suoritti 15. toukokuuta Francis Patrick Carroll, jota avustivat Luc Julian Matthys ja George Pell.

## Lähteet
Richie Faulkner

**Richard Ian ”Richie” Faulkner** (s. 1. tammikuuta 1980) on brittiläinen kitaristi. Varhaisessa vaiheessa uraansa hän soitti yhtyeissä kuten Dirty Deeds, Voodoo Six, Ace Mafia ja Lauren Harrisin yhtye. 

20. huhtikuuta 2011 hänet nimitettiin K. K. Downingin seuraajaksi heavy metal -yhtye Judas Priestiin. Hän soittaa albumeilla ''Redeemer of Souls'' (2014) ja *[[Firepower]]* (2018) sekä livetaltioinneilla *Epitaph* (2013) ja *Battle Cry* (2016). 

## Diskografia

*Deeds - *[[Blown (Deeds albumi)|Blown]]* (2002)
*Voodoo Six - *[[Feed My Soul]]* (2006)
*Lauren Harris - *[[Calm Before the Storm]]* (2008)
*Ace Mafia - *[[Vicious Circle (Ace Mafian albumi)|Vicious Circle]]* (2009)
*Parramon - *[[Dead People]]* (2010)
*Christopher Lee - *[[Charlemagne: The Omens of Death]]* (2012) 
*Primitai - *[[Rise Again]]* (2013) (vierailijana)
*Judas Priest - *[[Redeemer of Souls]]* (2014)
*Judas Priest - *[[Firepower]]* (2018)
*Elegant Weapons - *[[Horns for a Halo]]* (2023)
*Judas Priest - *[[Invincible Shield]]* (2024)

## Lähteet

## Aiheesta muualla
Celebrity Big Brother 2002

**Celebrity Big Brother 2002** oli Ison-Britannian Big Brotherin toinen kausi, jolla kilpaili vain julkisuuden henkilöitä. Talossa asui kauden aikana kuusi henkilöä. Kaikki puhelinäänestyksen tuotot lahjoitettiin hyväntekeväisyyteen. Kauden voitti muusikko Mark Owen.

## Asukkaat
José Dolores Grullón Estrella

**José Dolores Grullón Estrella** (s. 15. tammikuuta 1942) on dominikaanilainen roomalaiskatolinen piispa. Hänet vihittiin papiksi 13. joulukuuta 1970 ja nimitettiin San Juan de la Maguanan hiippakunnan piispaksi 20. helmikuuta 1991. Piispaksi vihkiminen seurasi 22. kesäkuuta. Pääkonsekraattorina toimi Ronald Gerard Connors, jota avustivat Roque Antonio Adames Rodríguez ja Jerónimo Tomás Abreu Herrera.

## Lähteet
Frederico Heimler

**Frederico** (eli **Friedrich**) **Heimler** (17. helmikuuta 1942 Unterlammerthal – 7. marraskuuta 2018) oli saksalaissyntyinen, Brasiliassa toimiva roomalaiskatolinen piispa. Hänet vihittiin salesiaanien papiksi 12. heinäkuuta 1970 ja nimitettiin Umuaraman hiippakunnan koadjuuttoripiispaksi 9. joulukuuta 1998. Piispaksi vihkiminen seurasi 31. tammikuuta 1999. Pääkonsekraattorina toimi Vitório Pavanello, jota avustivat Giovanni Zerbini ja José Alves da Costa.

Heimler sai 8. toukokuuta 2002 nimityksen Cruz Altan piispaksi.

## Lähteet
Mario Giordana

**Mario Giordana** (s. 16. tammikuuta 1942 Barge) on italialainen roomalaiskatolinen arkkipiispa. Hän on luonut uran kirkon diplomaattisissa tehtävissä. Hänet vihittiin papiksi Saluzzon hiippakuntaan 25. kesäkuuta 1967 ja nimitettiin Minoran titulaariarkkipiispaksi sekä apostoliseksi nuntiukseksi Haitille 27. huhtikuuta 2004. Piispaksi vihkiminen seurasi 29. toukokuuta. Pääkonsekraattorina toimi Angelo Sodano, jota avustivat Paolo Romeo ja Giuseppe Guerrini.

15. maaliskuuta 2008 Giordana sai nimityksen apostoliseksi nuntiukseksi Slovakiaan.

## Lähteet
Domenico Angelo Scotti

**Domenico Angelo Scotti** (s. 8. helmikuuta 1942 Pollutri) on italialainen roomalaiskatolinen piispa. Hänet vihittiin papiksi Chietin arkkihiippakuntaan 25. kesäkuuta 1967 ja nimitettiin Triventon hiippakunnan piispaksi 17. lokakuuta 2005. Piispaksi vihkiminen seurasi 8. joulukuuta. Pääkonsekraattorina toimi Bruno Forte, jota avustivat Paolo Romeo ja Antonio Santucci. Scotti asetettiin virkaansa 18. joulukuuta.

## Lähteet
Kineettisiä kuvia

**Kineettisiä kuvia**, englanniksi **Kinetic pictures**, on taiteilija Eino Ruutsalon (1921-2001) viisiminuuttinen lyhytelokuva vuodelta 1962. Se yhdistää abstraktin maalauksen liikkuvaan kuvaan. Elokuva on Ateneumin taidemuseon kokoelmissa, jonne se ostettiin vuonna 2001.

Elokuva on yksi taiteilija Ruutsalon tällä tekniikalla toteuttamista elokuvista. Menetelmää kokeilivat futuristit jo 1910-luvulla. *Kineettisiä kuvia* -elokuvaa tehdessään Ruutsalo käytti  negatiivi- ja positiivimateriaalia sekä maalasi, raaputti ja syövytti filmin pintaa animaatiopioneeri Norman McLarenin tapaan. Hän täydensi rytmikkäästi etenevää kuvaryöpytystä vielä improvisoidulla jazz-musiikilla.

*Kineettisiä kuvia* liittyi Ruutsalon kokeluihin "puhtaan" elokuvan kanssa 1960-luvun alussa. Etusijalla oli dynaaminen valon, liikkeen ja kuvarytmin käyttö, sen sijaan juonesta ja kertovasta aineksesta tuli päästä eroon. Draama-aineksen sijaan elokuvaa loivat välähtävät assosiaatiot, tunnelmat, allegoriat ja kineettinen musiikki. *Kineettisiä kuvia* avasi tämän kauden ja toimi ohjelmanjulistuksena. "Filmiä on käytettävä impulsiivisesti, hetkellisesti ja enemmän oivalluksenomaisesti", oli Ruutsalo kuvaillut periaatteitaan 1961.

Ruutsalon kokeelliset elokuvat eivät saaneet juuri julkisuutta. Tunnetuin hänen kineettisten kokeilujen teoksistaan on Helsingin kaupungin *Valoseinä* vuodelta 1971. Ruutsalo teki 1960-luvulla myös neljä pitkää draamaelokuvaa: Hetkiä yössä, Laituri, Viheltäjät ja Tuulinen päivä.

## Lähteet

## Aiheesta muualla
* 
* Teos Ateneumin sivuilla
Servas Open Doors

**Servas Open Doors** (tai **Servas International** tai vain **Servas**) on vuonna 1949 perustettu kansainvälinen vieraanvaraisuusjärjestö, jolla on pääosin vapaaehtoistyöhön perustuvaa toimintaa yli 130 maassa. Järjestön jäsenten toiminnan päämuotona on tarjota muista maista tuleville järjestön jäsenille lyhytaikainen majapaikka omassa kodissa tai muu mahdollisuus tavata ja keskustella.

Järjestön perustivat amerikkalainen Bob Luitweiler (1918–2008) ystävineen toisen maailmansodan jälkeen alun perin rauhanjärjestöksi. Järjestön alkuperäinen nimikin oli Peacebuilders, "Rauhanrakentajat", kunnes päädyttiin esperanton kielessä palvelemista tarkoittavaan Servas-nimeen. Suomessa Servas-toiminta alkoi vuonna 1970.

Servas on maiden hallituksista riippumaton kansalaisjärjestö. Se määrittelee itsensä maailmanlaajuiseksi, voittoa tavoittelemattomaksi kulttuurivaihtoverkostoksi joka tuo eri maiden ihmisiä yhteen yhteisymmärryksen, suvaitsevaisuuden, keskinäisen kunnioittamisen ja maailmanrauhan edistämiseksi.

Servas-järjestön käytännön toiminnan runkona ovat Servas-isännät ja -isäntäperheet ympäri maailmaa, jotka ovat kiinnostuneita avaamaan ovensa avaramielisille ja ennakkoluulottomille Servas-matkaajille, jotka puolestaan haluavat tutustua vierailemansa maan kulttuuriin ja tavallisten ihmisten elämään siellä. Servas-isäntiä ja -matkustajia yhdistää halu ymmärtää toistensa arkea ja poistaa esteitä syvemmän kulttuurien ja kansojen välisen ymmärryksen tieltä. Sekä isännäksi että matkaajaksi haluavat haastatellaan henkilökohtaisesti ennen hyväksymistä.

## Lähteet

## Aiheesta muualla
* Servas Finland 
* Servas International
Kuuma kuoppa

**Kuuma kuoppa** on taiteilija Laila Pullisen vuonna 1966 räjäyttämällä valmistama kupari- ja akryylityö. Ateneumin taidemuseo osti työn kokoelmiinsa samana vuonna. Teoksen alaosa on 113&nbsp;cm ja yläosa 48&nbsp;cm korkea.

*Kuuma kuoppa* syntyi kokeiluna, kun Pullinen kehitteli teosta Montrealin maailmannäyttelyyn. Hän oli saanut mahdollisuuden osallistua näyttelyyn suurella metalliteoksella. Pullisen ajatuksena oli räjäyttää kuparilevylle jälkiä, jotka oli jo ennalta puserrettu muottiin. *Kuuma kuoppa* on näiden kokeilujen tulos. Maailmannäyttelyyn Pullinen osallistui *Aurinko tunturissa* -reliefillä, joka syntyi räjäyttämällä hiekkakuopassa kymmenen eri lohkoa. Tuon veistoksen tavoitteena oli ilmaista luonnonvoimien sisäistä liikettä.

## Lähteet
* Timo Huusko: ”Laila Pullinen: Kuuma kuoppa”. Teoksessa *Ateneum-opas*, s. 129. Toim. Timo Huusko, 2007.

## Aiheesta muualla
* Suomen Kansallisgalleria: Kokoelmat: Kuuma kuoppa. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FE42_Object_Identifier%2FB_I_650
Iisalmen Pallo-Veikot

**Iisalmen Pallo-Veikot** (lyhenne **PaVe**) on iisalmelainen jalkapalloseura. Se on perustettu vuonna 1948, kun paikalliset jalkapalloaktiivit halusivat irrottautua Iisalmen Työväenurheilijoista omaksi itsenäiseksi seuraksi. Vaikka jalkapallo onkin ollut seuran päälajina koko sen historian ajan, on myös jääpallo ollut lajivalikoimassa mukana talvisena harjoittelumuotona. Jääpallo kuitenkin jäi kokonaan pois vuonna 1956, kun seuralla ei ollut enää riittävästi pelaajia. Vuonna 1956 PaVe myös liittyi Suomen Palloliiton jäsenseuraksi (ennen tätä PaVe oli TUL:n jäsenseura). Parhaimmillaan PaVe on pelannut Kakkosessa kaudella 1997. Vierailu Kakkosessa jäi kuitenkin vain yhden kauden mittaiseksi johtuen pelaajapulasta. Noustessaan Kakkoseen kaudella 1996 pelasi seura yhden kaikkien aikojen kovimmista kausista koko Suomea ajatellen. Saldona tuolloin 110 tehtyä maalia 26 ottelussa ja yhteensä 74 kerättyä pistettä pelatuissa sarjaotteluissa. Tällä hetkellä vuonna 2019, Pallo-Veikkojen edustusjoukkue pelaa Itä- ja Keski-Suomen Kolmosessa.

## Lähteet

## Aiheesta muualla
Seuran kotisivut
Luettelo entisen Karjalan radan rautatieliikennepaikoista Suomessa

**Luettelo entisen Karjalan radan rautatieliikennepaikoista Suomessa** käsittää 1940 solmitun Moskovan rauhan jälkeen Suomessa pysyneen, Valtionrautateiden/VR:n liikennöimän vanhan Karjalan radan (Viipuri-Joensuu -rata) osuuden rautatieliikennepaikat. *Kursivoidut* nimet ovat rautatieasemia, muut seisakkeita ilman henkilökuntaa ja lipunmyyntiä.

Henkilöliikenne välillä Lapinaho–Niirala lakkautettiin 1986, jonka jälkeen yksi päivittäinen Helsinki–Joensuu -pikajunapari pysähtyi Hammaslahdessa vuoteen 2005 saakka. Nykyään liikennepaikoille ei ole henkilöliikennettä Joensuuta lukuun ottamatta.

Nykyinen Karjalan rata kulkee vuodesta 1966 alkaen Kouvolasta Parikkalan kautta Joensuuhun.

* *Niirala*
* Okkula
* Kaurila
* *Uusi-Värtsilä*
* Marjomäki
* Lahdenvaara
* *Tohmajärvi*
* Murto
* Rouanaho
* *[[Valkeasuon rautatieasema|Onkamo]]*
* Lapinaho
* Särkilahti
* Saunakari
* Tikkala
* Kostamo
* Sarakangas
* Lotokka
* *[[Hammaslahden rautatieasema|Hammaslahti]]*
* Kuusenjuuri
* Kettämö
* Suhmura
* Haapakko
* Vehkapuro
* Niittylahti
* Mulo
* Hernesuo
* Haapaniemi
* Hakolahti
* Sulkulahti
* Sulkuniemi
* Niinivaara
* *[[Joensuun rautatieasema|Joensuu]]*

## Lähteet
Statoil (huoltoasema)

**Statoil** oli norjalaisen Statoil ASA:n omistama huoltoasemaketju, jota oli yhteensä kahdeksassa Pohjois-Euroopan maassa. Ketjulla oli yhteensä 2&nbsp;300 huoltoasemaa. Statoil huoltoasemaketju yhdistettiin 18. toukokuuta 2010 osaksi Statoil Fuel & Retail yhtiötä.

Statoil Fuel & Retail listattiin erilliseksi yhtiöksi Oslon pörssissä 22. lokakuuta 2010 ja 29. kesäkuuta 2012 tiedotettiin, että Alimentation Couche-Tard osti Statoil Fuel & Retailin noin 2,6 miljardilla yhdysvaltain dollarilla. 
Lokakuusta 2014 lähtien Jet-asemat muutettiin Ingo-asemiksi, ja toukokuussa 2016 Statoil-asemat muutettiin Circle K -asemiksi. 

## Huoltoasemat

Statoil-huoltoasemien määrät maittain vuonna 2012.

* Ruotsi: 805
* Norja: 572
* Tanska: 405
* Puola: 297
* Liettua: 72
* Latvia: 69
* Viro: 51
* Venäjä: 19

## Lähteet
Juuan Palloseura

**Juuan Palloseura** (lyhenne **JuPS**) on Juuan kunnan alueella toimiva palloiluseura. Seura on perustettu vuonna 1957, kun vuosikymmenen alusta lähtien jalkapallotoiminnassa mukana olleet aktiivit halusivat irrottautua Juuan Jänteestä omaksi itsenäiseksi seuraksi. Perustamisestaan lähtien seura on ollut Suomen Palloliiton Joensuun piirin jäsen ja kuuluu nykyisin Itä-Suomen piirin jäsenistöön. Jalkapallo on ollut mukana toiminnassa alusta lähtien ja jääkiekko 1960-luvulta lähtien. Jalkapallossa seuran edustusjoukkue pelaa Vitosessa ja on parhaimmillaan pelannut Kakkosessa kaudella 1996. Jääkiekossa seura on parhaimmillaan pelannut III-divisioonaa.

## Lähteet

## Aiheesta muualla
*Seuran kotisivut
Kiuruveden Palloilijat

**Kiuruveden Palloilijat** on kiuruvetinen jalkapalloseura. Paikkakuntalainen jalkapallotoiminta alkoi Kiuruveden Jänteen alaisuudessa, kunnes vuonna 1964 paikalliset aktiivit halusivat perustaa lajille oman erikoisseuran. Virallisissa kilpasarjoissa seuran taival alkoi vuonna 1965. Parhaimmillaan seura on pelannut Kakkosessa ja nykyisin seuran edustusjoukkue pelaa Vitosessa.

## Lähteet

## Aiheesta muualla
Seuran kotisivut
Franck Lestage

**Franck Lestage** (s. 20. huhtikuuta 1968 Saint-Germain-en-Laye) on ranskalainen entinen yleisurheilija, joka kilpaili pituushypyssä. Hän edusti seuratasolla bordeaux’laista Stade Bordelais’ta.

Lestage voitti vuonna 1991 maansa mestaruuden tuloksellaan 795. Hän osallistui seuraavana vuonna Barcelonan olympialaisiin, joissa hän putosi karsinnassa sijoituttuaan 21:nneksi. Lestage oli samana vuonna sisäratojen EM-kisoissa seitsemäs ja hyppäsi ennätystuloksensa 812.

## Lähteet
Tom Shakespeare

**Thomas William Shakespeare** (s. 11. toukokuuta 1966) on brittiläinen sosiologi. Hänellä on akondroplasia.

Shakespeare on opiskellut Radley Collegessa ja Cambridgen yliopiston Pembroke Collegessa ja suorittanut Master of Philosophy -tutkinnon Cambridgen King’s Collegessa vuonna 1991. Opiskeluaikana hän oli televisiodokumentissa, jossa käsiteltiin hänen lyhytkasvuisuuttaan. Ohjelmassa oli myös hänen isänsä William Geoffrey Shakespeare (k. 1996), joka on maineikas lääkäri ja myös lyhytkasvuinen. Shakespeare on opettanut sosiologiaa Sunderlandin yliopistossa vuodesta 1993, ja hän palasi King's Collegeen vuonna 1995 tekemään väitöskirjaa. Hän työskentelee myös vammaisten oikeuksien hyväksi, kirjoittaa vammaisuudesta, perinnöllisyydestä bioetiikasta ja on ollut mukana kirjoittamassa teosta *The Sexual Politics of Disability* (1996). Hän on toiminut tutkijana Newcastlen yliopistossa. 

Shakespeare opiskeli yhteiskuntatieteitä Cambridgen yliopistossa. Radikaalina opiskelijana hän kannatti erilaisia vapautusliikkeitä, kuten feminismiä, rasisminvastaisuutta ja lesbojen ja homojen oikeuksia. Opiskeluaikana hän kirjoitti myös kirjan vammaispolitiikasta.

Vuodesta 2008 Shakespeare on ollut Maailman terveysjärjestön (WHO) palveluksessa Genevessä. Hän on ollut mukana suunnittelemassa ja kokoamassa WHO:n raporttia vammaisuudesta *World Report on Disability*.

Shakespeare kuuluu kveekareihin. Hän on kirjoittanut näytelmiä ja toiminut teatterissa näyttelijänä ja teatterinjohtajana. Sukututkimusten perusteella hän saattaa olla sukua näytelmäkirjailija William Shakespearelle.

## Teokset
**The Sexual Politics of Disability*, 1996 
**Disability Rights and Wrongs*, Routledge 2006
*(toim.) *Arguing About Disability,* Routledge 2009.
**World Report on Disability*, WHO (mukana suunnittelijana ja kokoajana)

## Katso myös

* Vammaisuuden sosiaalinen malli

## Lähteet

## Aiheesta muualla
* Profile at PEAL (https://web.archive.org/web/20100330162059/http://www.ncl.ac.uk/peals/people/profile/t.w.shakespeare Archive.org  30.3.2010)]
Sileä kuminen torni

**Sileä kuminen torni** on Kimmo Kaivannon (1932-2012) yhteiskunnallisesti kantaa ottava 52 cm korkea puuveistos vuodelta 1968. Ateneumin taidemuseo osti sen kokoelmiinsa vuonna 1996.

Kimmo Kaivanto oli Venetsian biennaalissa 1968 nähnyt, että taide voi olla yhteiskunnallisesti kantaa ottavaa. Hänen seuraavien vuosiensa töitä leimasikin totalitarismin vastaisuus ja huoli luonnon tulevaisuudesta.

*Sileä kuminen torni* syntyi Prahan kevään ja kansainvälisen opiskelijaradikalismin vuosina. Se kuvaa kylmän sodan kahtiajakautunutta maailmaa. Kaivanto kuvasi sen fallosentrisen miehisen ylivallan aiheuttamaksi. Teoksessa punavalkoinen osin karttaviivoin päällystetty maapallo kannattelee mustaa fallosta, jonka taiteilija näkee yksisilmäiseksi miesten maailman esimerkiksi.

## Aiheesta muualla
* Suomen Kansallisgalleria: Kokoelmat: Sileä kuminen torni. http://kokoelmat.fng.fi/app?action=page&si=http%3A%2F%2Fwww.muusa.net%2FTeos_ACAA2593-3908-42F8-99E1-1ACD1B54799F 

## Lähteet
Claire de Pourtales

**Claire Elizabeth de Pourtales** (o. s. Hughes, s. 20. huhtikuuta 1969 Pariisi, Ranska) on brittiläinen entinen alppihiihtäjä.

De Pourtales oli vuonna 1986 nuorten MM-kilpailuissa suurpujottelun 40. ja osallistui Albertvillen olympialaisiin 1992, joissa hän keskeytti sekä pujottelussa että alppiyhdistetyssä. Hän oli pujottelussa 24. nopein MM-kisoissa 1993, mutta joutui keskeyttämään lajissa seuraavan vuoden olympialaisissa. De Pourtales voitti yhteensä kolme aikuisten maansa mestaruutta.

## Lähteet
Taskarin tähtihetket

**Taskarin tähtihetket** vuonna 2012 julkaistu neliosainen sarjakuvakirjasarja. Se sisältää pääosin Aku Ankan taskukirjoissa jo aiemmin julkaistuja tarinoita. Kaikissa kirjoissa on 400 sivua. Sarjan toisen osan mukana myytiin liitteenä säilytyslaatikko kaikille osille.

## Osat

|}

## Katso myös
* Taskarin sankarit
* Taskarin parhaat

## Lähteet
* Inducks-tietokanta: Taskarin tähtihetket
Michael Masser

**Michael William Masser** (24. maaliskuuta 1941 Chicago, Illinois – 9. heinäkuuta 2015 Rancho Mirage, Kalifornia) oli yhdysvaltalainen lauluntekijä ja tuottaja. Hän toimi aiemmin pörssivälittäjänä.

Masser nousi kuuluisuuteen hitillään ”Touch Me in the Morning”, jonka hän kirjoitti ja tuotti Diana Rossille vuonna 1973. Sitten hän sai Oscar-ehdokkuuden parhaasta laulusta sanoittaja Gerry Goffinin kanssa tekemällään hitillä ”Theme from *[[Mahogany]]* (Do You Know Where You’re Going To?)”. Suomeksi laulu tunnetaan Irina Milanin sanoittamana ja Paula Koivuniemen levyttämänä nimellä ”Miten voi”.

Masser löysi Whitney Houstonin, ja heidän yhteistyöstään syntyivät muiden muassa hitit ”Saving All My Love For You”, ”Didn’t We Almost Have It All” ja vuonna 1986 listoille noussut ”Greatest Love of All”, jonka Masser ja Linda Creed olivat kirjoittaneet jo kymmenen vuotta aiemmin Muhammad Alista kertovaan elämäkertaelokuvaan *[[Suurin]]* (1977). Masser otettiin Songwriters Hall of Fameen vuonna 2007.

## Lähteet

## Aiheesta muualla
* AllMusic: Michael Masser
Nakajima Ki-44

**Nakajima Ki-44 Shōki** (liittoutuneiden raportointinimi *Tojo*) oli keisarillisen Japanin armeijan ilmavoimien torjuntahävittäjä toisessa maailmansodassa. Nimi *Shōki* viittaa Zhong Kuihin (鍾馗), kiinalaiseen taolaisen mytologian demonin- ja aaveenkukistajajumalaan.

Ensimmäisen tuotantoversion moottorina oli 1&nbsp;250 hevosvoiman Nakajiman Ha-41-tähtimoottori ja aseistuksena neljä 12, 7 millimetrin konekivääriä, joista kaksi olivat koneen tasoissa ja kaksi rungossa. Toisessa oli 14-sylinterinen kaksirivinen 1&nbsp;520 hevosvoiman Nakajima Ha-109 ja kolmannessa 2&nbsp;000 hevosvoiman Nakajima Ha-145. Toisen ja kolmannen tuotanimallin tykkiaseistuksena oli joko neljä 20&nbsp;mm:n tykkiä ja kaksi 20&nbsp;mm:n sekä kaksi 37&nbsp;mm:n lentokonetykkiä. Kone pystyi myös kantamaan 200&nbsp;kilon pommin.

 
Kooltaan sekä siipien pinta-alaltaan (15&nbsp;m²) Ki-44 oli jonkin verran muita vastaavia japanilaiskoneita pienempi, mikä ilmeisesti rajoitti koneen liikehtimiskykyä ja ohjattavuutta. Palveluskäyttöön tyyppi otettiin joulukuussa 1941. Sen etuina aikalaisiinsa nähden olivat sekä lakikorkeus, 11&nbsp;200&nbsp;m että huippunopeus, 605&nbsp;km/h (tiedot malli II:sta).  

## Tekniset tiedot

## Lähteet
* Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England, englanniksi)  (s.224-226)

### Viitteet

## Aiheesta muualla
Manuel García

**Manuel García** -nimisiä henkilöitä ovat:

* Manuel García (1775–1832), espanjalainen tenorilaulaja
* Manuel García (1805–1906), espanjalainen oopperalaulaja ja musiikkipedagogi
* Manuel García (s. 1964), guamilainen pyöräilijä
* Manuel García (s. 1970), chileläinen laulaja-lauluntekijä
* Manuel García, Melillan kuvernööri 1820-luvulla
* Manuel García Banqueda (1803–1872), chileläinen poliitikko
* Manuel García-Durán, espanjalainen liikemies
* Manuel García Ferré (1929–2013), espanjalainen sarjakuvataiteilija
* Manuel García González (s. 1935), espanjalainen nyrkkeilijä
* Manuel García de la Huerta (1868–1940), chileläinen poliitikko
* Manuel García Pelayo (1909–1991), espanjalainen juristi
* Manuel García Prieto (1859–1938), Espanjan pääministeri
* Manuel García Valinas (s. 1955), espanjalainen ampumahiihtäjä.
Manuel García González

**Manuel García González** (s. 15. toukokuuta 1935 San Justo Desvern) on espanjalainen entinen nyrkkeilijä. Hän osallistui Rooman olympialaisissa 1960 raskaaseen sarjaan, jossa hän hävisi toisen kierroksen ottelunsa Neuvostoliiton Andrei Abramoville ja sijoittui jaetulle yhdeksännelle tilalle.

## Lähteet

* Garcían profiili sports-reference.com -sivustolla
Toiset 16 tangoa

**Toiset 16 tangoa** on suomalaisen Eino Grönin ja Reijo Taipaleen kokoelma-albumin uusintapainos vuodelta 1978 
joka julkaistiin ensimmäisen kerran vuonna 1973 nimellä 16 Tangoa 2.

## Kappaleet
### Eino Grönin kappaleet
# 
# 
# 
# 
# 
# 
# 
# 

### Reijo Taipaleen kappaleet
#
# 
# 
# 
# 
# 
# 
# 

## Lähteet
Manuel García (pyöräilijä)

**Manuel Alfonso García** (s. 20. maaliskuuta 1964) on guamilainen entinen pyöräilijä, joka kilpaili sekä maantie- että ratapyöräilyssä. 

García osallistui olympialaisiin kerran, Barcelonassa 1992. Hän joutui keskeyttämään maantieajossa, mutta oli radan puolella 4&nbsp;000 metrin takaa-ajossa 24:s. García ajoi myös 100 kilometrin joukkueaika-ajossa, jossa Guam oli 25. ja 4&nbsp;000 metrin joukkuetakaa-ajossa, jossa maa oli kilpailun viimeinen eli 20.

## Lähteet

* Garcían profiili sports-reference.com -sivustolla
Chaniá (alueyksikkö)

**Chanián alueyksikkö** () on yksi Kreikan alueyksiköistä. Se sijaitsee Kreetan alueella ja sen hallinnollinen keskus on Chaniá. Alueyksikön pinta-ala on  neliökilometriä ja väkiluku  (2021).

Alueyksikkö sijaitsee Kreetan saaren länsiosassa. Se perustettiin vuoden 2011 alusta Kallikrates-suunnitelman myötä ja se korvasi tuolloin lakkautetun **Chanián [[Kreikan prefektuurit|prefektuurin]]** (Νομός Χανίων, *Nomós Chaníon*).

## Maantiede

Chanián alueyksikkö kattaa koko Kreetan saaren länsiosan. Alueyksikkö rajautuu etelässä Välimereen kuuluvaan Libyanmereen ja pohjoisessa vastaavasti Egeanmereen, joka myös on osa Välimerta. Idässä alueyksikkö rajautuu Réthymnon alueyksikköön.

Alueen pääkaupunki Chaniá on Kreetan toiseksi suurin kaupunki. Chanián alueyksikköön kuuluu Gávdoksen saari, jolla sijaitsee Euroopan eteläisin kohta. Alueen eteläosassa puolestaan sijaitsee Lefká Óri -vuoristo, jossa sijaitsee Kreetan toiseksi korkein huippu, 2&nbsp;456 metriä korkea Páchnes. Vuoristo on vaikeakulkuista ja siellä sijaitsee Euroopan pisimpiin ja syvimpiin kuuluva rotko, Samarián rotko. 

Alueen muita nähtävyyksiä tai käyntikohteita ovat Chanián vanhakaupunki ja satama, Chanián arkeologinen museo, lukuisat Akrotírin niemellä sijaitsevat luostarit, kuten Gouvernéton luostari ja Pyhän Kolminaisuuden luostari, sekä Elafonísin ja Falásarnan uimarannat.

## Kunnat

Alueyksikkö jakaantuu seitsemään kuntaan seuraavasti:

### Entisen prefektuurin kunnat

Ennen vuoden 2011 aluehallintouudistusta alue jakaantui 23 kuntaan ja kahteen itsenäiseen kyläkuntaan seuraavasti:

## Lähteet

## Aiheesta muualla
Manuel García Valinas

**Manuel García Valinas** (s. 20. huhtikuuta 1955 La Gudiña) on espanjalainen entinen ampumahiihtäjä.

García kilpaili MM-kisoissa 1978 normaalimatkalla, jolla hän oli 76:s, sprintissä, jossa hän sijoittui 80:nneksi ja viestissä, jossa Espanja oli 21:s. Vuoden 1981 kisoissa hän hiihti jälleen maansa viestijoukkueessa, joka oli 17. nopein ja oli mukana myös pikamatkalla, jolla hän oli 69:s. García oli Sarajevon olympialaisissa 1984 56:s sekä sprintissä että normaalimatkalla.

## Lähteet
Hentosuolake

**Hentosuolake** (*Triglochin palustris*) on monivuotinen suolakekasvien (Juncaginaceae) heimoon kuuluva ruoho. Se kasvaa 5–50 cm korkeaksi, ja sen varsi on ohut ja haaraton. Lehdet kasvavat tyviruusukkeina, ja kukat ovat vaatimattomat. Hentosuolaketta kasvaa laajalla alueella pohjoisella pallonpuoliskolla, ja sen elinympäristönä on erityisesti erilaiset kosteikot.

## Ulkonäkö ja koko

Monivuotinen hentosuolake kasvaa 5–50 cm korkeaksi. Varsi on tyvestä alkaen ohut, haaraton, pysty ja lehtiä pitempi. Tyviruusukkeena olevat lehdet ovat 0,5–2 mm leveitä, tupellisia, korvakkeellisia sekä tasasoukkia ja puoliliereitä. Lehden kieleke on lyhyt ja tylppä. Kukinto on pitkä ja harsu terttu. Vaatimattomien kukkien kukkaperät ovat pieniä, lähes pystyjä ja kukintorangan myötäisiä. Kukat ovat kaksineuvoisia, kukan kehä on verhiömäinen ja kuusilehtinen. Sekä heteitä että emejä on kuusi kappaletta. Suomessa hentosuolake kukkii kesä-heinäkuussa. Kuusilukuisesta kukasta kehittyy kolmilohkoinen, kapean nuijamainen lohkohedelmä, joka on kooltaan 6–9 × 1–1,5 mm. Hentosuolakeen juurakko on lyhyt. Se kasvattaa rönsyjä, joiden päähän muodostuu syksyllä talvehtimissilmu, jonka varassa kasvi säilyy seuraavaan kevääseen.

Hentosuolake muistuttaa lähinnä merenrannoilla tavattavaa merisuolaketta (*Triglochin maritima*), mutta on tätä pienempi ja hennompi.

## Levinneisyys
Hentosuolake on levinnyt varsin laajalle alueelle pohjoisella pallonpuoliskolla. Euroopassa lajia tavataan kaikkialta lukuun ottamatta suurintaa osaa Pyreneiden niemimaata, Etelä-Ranskaa, Italiaa, Kreikkaa sekä Etelä-Ukrainaa ja -Venäjää. Levinneisyysalue jatkuu Aasian puolelle, jossa lajia kasvaa Kaukasuksen alueella ja paikoin Turkissa, laajalla alueella Siperian eteläosissa ja Keski-, Etelä- ja Itä-Aasissa. Pohjois-Amerikassa hentosuolaketta tavataan arktisia alueita lukuun ottamatta suurimassa osassa Alaskaa ja Kanadaa sekä Yhdysvaltain pohjoisosissa. Lajia kasvaa myös Grönlannin rannikolla ja Marokossa Pohjois-Afrikassa. Lajia on tavattu myös Etelä-Amerikassa ja Uudessa-Seelannissa.

Suomessa hentosuolaketta tavataan koko maassa. Runsaimmillaan laji on maan eteläosissa ja pohjoisimmassa Lapissa.

## Elinympäristö
Hentosuolake on kosteikkokasvi, jota kasvaa lampien, järvien ja meren rannoilla, lähdepaikoilla, lettomaisilla soilla, kosteilla niityillä, suopelloilla ja ojissa.

## Lähteet
* 

### Viitteet

## Aiheesta muualla
* 
* Laji.fi: Hentosuolake (''Triglochin palustris'')
* Luontoportti: Hentosuolake (''Triglochin palustris'')
* ITIS: Triglochin palustris 
* United States Department of Agriculture (USDA): Triglochin palustris 
* Flora of China: Triglochin palustris
Mikko Sipola

**Mikko Sipola** (s. 19. toukokuuta 1978) on suomalainen laulaja ja muusikko, joka nousi julkisuuteen voitettuaan *[[The Voice of Finland]]in* ensimmäisen tuotantokauden vuonna 2012. Voiton myötä Sipola sai levytyssopimuksen Universal Musicin kanssa. Sipola julkaisi ensimmäisen albuminsa *[[Making a Sound]]* heinäkuussa 2012.

## Taustaa
Mikko Sipola vietti lapsuutensa Lappohjassa. 13-vuotiaana ensimmäisen kitaransa saatuaan Sipola muodosti ensimmäisen bändinsä yläasteen musiikinopettajan avustuksella. Lomalla Ranskassa vuonna 2002 Sipolalla oli mukanaan vain hänen ystävänsä sekä kitara ja ystävykset esiintyivät duona kiertäen alppikyliä. Loman jälkeen hän oli Suomessa vain viikon, kun hän jo palasi takaisin Ranskaan.

Suomeen palattuaan Sipola työskenteli täyspäiväisesti trubaduurina Viking Line -risteilyillä sekä kiertäen Suomen keikkapaikkoja lähes viidesti viikossa. Esikoispoikansa syntymän jälkeen hän siirtyi vähitellen normaaliin päivätyöhönsä metsäkoneenkuljettajaksi.

Sipolan perheeseen kuuluu Alice-vaimon lisäksi kaksi poikaa. Perhe asuu Tammisaaressa.

## Ura
*The Voice of Finland* -televisiolaulukilpailun voiton jälkeen huhtikuussa 2012 alkoi Mikko Sipola työstämään ensimmäistä albumiaan yhdessä Universal Music -levy-yhtiön kanssa. Esikoisalbumi *Making a Sound* julkaistiin heinäkuussa 2012 ja se nousi ensimmäisellä listaviikollaan Suomen virallisen albumilistan viidenneksi. Albumi tippui seuraavalla viikollaan sijalle 19, minkä jälkeen se jälleen nousi hieman, mutta putosi listalta jo kuudennen listaviikkonsa jälkeen. Albumin ensisingle ”Stuck Inside My Head” oli yksi *The Voice Of Finland* -kilpailun finalisteille sävelletyistä kappaleista, jonka Sipola esitti ohjelman finaalissa. Albumilta julkaistiin singleinä vielä kappaleet ”Put Out the Fire” ja ”Superman”, mutta yksikään albumin singleistä ei noussut single- tai latauslistalle.

Vuonna 2013 Sipola solmi uuden levytyssopimuksen 57Recordsin kanssa, jonka oli tarkoitus julkaista Sipolan toinen studioalbumi syksyllä 2013., mutta toistaiseksi sitä ei ole julkaistu. 

Sittemmin Sipola on tehnyt keikkoja sekä trubaduurina että RockCircus Sipola -kokoonpanon kanssa.

## Diskografia
### Albumit

### Singlet

### Musiikkivideot
* *Put Out the Fire* (Ohj. Juha Lankinen)
* *Sirkuskoira* (Ohj. Kristian K. Backman)
* *Minua viisaampi mies* (Ohj. Kristian K. Backman)
* *Made of Fire* (Ohj. Tuukka Erkkilä)

## Lähteet

## Aiheesta muualla
* Mikko Sipola Facebookissa
Bhoja Airin lento 213

**Bhoja Airin lento 213** oli pakistanilaisen Bhoja Airin kotimaan reittilento. Boeing 737-200 syöksyi maahan lähellä Islamabadia Pakistanissa 20. huhtikuuta 2012.  Viranomaisten mukaan koneessa oli 127 ihmistä. Kenenkään ei uskota selviytyneen onnettomuudesta. Kone oli matkalla Karachin Jinnahin kansainväliseltä lentoasemalta Islamabadiin. Viranomaisten mukaan kone syöksyi maahan 10 kilometriä ennen Islamabadin Benazir Bhutton kansainvälistä lentoasemaa.

Onnettomuus on Pakistanin toiseksi pahin lento-onnettomuus.

## Lähteet

## Aiheesta muualla

* Boeing 737 syöksyi maahan Pakistanissa – yli sata kuollut - Helsingin Sanomat 20.4.2012
Luettelo Aku Ankan taskukirjoista (101–125)

Tämä on **luettelo [[Aku Ankan taskukirja|Aku Ankan taskukirjojen]] numeroista 101–125**. Ne ilmestyivät alun perin vuosina 1987–1990.

## 1987

|}

## 1988

|}

## 1989

|}

## 1990

|}

## Lähteet
* 
*
Luettelo Aku Ankan taskukirjoista (126–150)

Tämä on **luettelo [[Aku Ankan taskukirja|Aku Ankan taskukirjojen]] numeroista 126–150**. Ne ilmestyivät alun perin vuosina 1990–1992.

## 1990

|}

## 1991

|}

## 1992

|}

## Lähteet
* 
*
130 päivää

**130 päivää: Sauli Niinistön presidentinvaalikampanjan tarina** on Juha-Pekka Tikan kirjoittama kirja. Se kertoo Suomen presidentinvaaleista 2011–2012 ja Sauli Niinistön kampanjasta. Teos ilmestyi 2012, ja sen kustantaja on Kansalliskustannus.

Teos sisältää Niinistön presidentinvaalikampanjaa varten laatiman muistion hänen näkemyksistään presidenttiydestä. 

## Lähteet
Juha-Pekka Tikka

**Juha-Pekka Tikka** on Verkkouutisten ja Nykypäivä-lehden politiikan toimittaja ja vastaava tuottaja. Hän on toiminut aikaisemmin 1991–2009 Ilta-Sanomien toimittajana. Hän oli 2009 Stanfordin yliopistossa innovaatiojournalismin ohjelman fellow’na, ja osana ohjelmaa hän työskenteli Xconomy-julkaisussa.

Tikka on kirjoittanut Suomen vuoden 2012 presidentinvaaleja käsittelevän kirjan *[[130 päivää]]*. Simon Elon kanssa hän on kirjoittanut 2021 teoksen *Simon Elo - Poliittiset mustelmani* (Minerva). 

Tikka julkaisi syyskuussa 2014 ja myöhemmin syksyllä Verkkouutisissa niin sanotun Mitrohinin listan, jonka oli koonnut Cambridgessa KGB-loikkari Vasili Mitrohinin arkistosta löytämistään suomalaisista KGB-kontakteista 1972–1984.

Jarmo Korhonen kirjoittaa Maan tapa -kirjassaan (Tammi, 2015) Suomen vaalirahakohusta, että Tikka kertoi Ilta-Sanomien artikkelissa jo 3.12.2007 Kehittyvien maakuntien Suomen perusasiat sekä vaalirahoituksen pimennossa olevat asiat, mutta muu media keksi asian uudelleen vasta toukokuussa 2008. Korhonen toteaa Tikan nostaneen myös ensimmäisenä esiin presidentinvaalien 2006 vaalirahoitusta Ilta-Sanomissa 20.5.2008 aukeaman jutussa "Lahjoittajia jäi ilmoittamatta".

## Teokset
* *[[130 päivää]]*, Kansalliskustannus, 2012. .
*''Simon Elo - Poliittiset mustelmani''. 2021. .

## Lähteet
The Wonder Begins

**The Wonder Begins** on Park Jin-youngin tuottama Wonder Girls -yhtyeen debyyttisingle. JYP Entertainment julkaisi singlen 13. helmikuuta 2007. Se tunnetaan myös nimellä **Irony**, joka on toinen nimi tälle singlelle. Singlen B-puoleen kuuluu kolme kappaletta, "Bad Boy", "It's Not Love" ja remix-versio "Irony"sta.

Kappaleelle "Irony" tehtiin musiikkivideo singlen promootioihin. Wonder Girls esiintyi ensimmäisen kerran yleisölle kappaleella "Irony" MBC:n Music Core-ohjelmassa 10. helmikuuta 2007.

## Kappaleet
Nurmipiippo

**Nurmipiippo** (*Luzula multiflora*) on vaatimaton, monivuotinen vihviläkasvi. Sillä on kaksi alalajia, etelännurmipiippo (*Luzula multiflora* subsp. *multiflora*) ja pohjannurmipiippo eli pohjanpiippo (*Luzula multiflora* subsp. *frigida*).

## Ulkonäkö
Nurmipiippo kasvaa löyhinä mättäinä. Sen lehtitupet ovat umpinaisia. Kukat sijaitsevat sykeröissä siirottavien haarojen päissä. Kasvi on tuulipölytteinen. Nurmipiipon hedelmä on kolmesiemeninen, kartiomainen kota. Siemenet ovat munanmuotoisia ja pari millimetriä pitkiä. Siemenissä on valkoinen ja öljypitoinen rasvalisäke.

## Levinneisyys
Nurmipiippo kasvaa yleisenä koko Suomessa.

## Elinympäristö
Nurmipiippo viihtyy monenlaisissa ympäristöissä, esimerkiksi niityillä, heinänurmissa, letoilla ja teiden varsilla.

## Lähteet

## Aiheesta muualla
* Kasviatlas 2022: Nurmipiipon (''Luzula multiflora'') levinneisyys Suomessa.
* Pinkka – Lajintuntemuksen oppimisympäristö: Nurmipiippo (''Luzula multiflora'')
* Valokki – nettikasvio: Nurmipiippo (''Luzula multiflora'')
* ITIS: ''Luzula multiflora'' 
* United States Department of Agriculture (USDA): ''Luzula multiflora'' 
* Flora of China: ''Luzula multiflora''
Wallander: Mastermind

**Mastermind** on ruotsalainen rikoselokuva vuodelta 2005. Se on seitsemäs osa Wallander-elokuvasarjaa. Päinvastoin kuin useimmat sarjan elokuvat, se ei ilmestynyt suoraan DVD-levynä. Ensi-ilta elokuvateattereissa oli Ruotsissa 16. joulukuuta 2005. DVD:llä se ilmestyi 22.&nbsp;maaliskuuta 2006. Kuudes osa *[[Heikkous]]* oli julkaistu DVD:nä jo aiemmin.

## Juoni
Asuinhuoneistosta löydetään kuollut nainen julmalla tavalla surmattuna. Rikosetsivä Martinssonin tytär katoaa pian tapauksen jälkeen. Taitava rikollinen pitää poliiseja pilkkanaan sabotoimalla heidän työtään ja vakoilemalla heitä.

## Roolit

## Aiheesta muualla
*
Michael Robert Kennedy

**Michael Robert Kennedy** (s. 13. toukokuuta 1968 Wagga Wagga) on australialainen roomalaiskatolinen piispa. Hänet vihittiin papiksi Wagga Waggan hiippakuntaan ja nimitettiin Armidalen piispaksi 7. joulukuuta 2011. Piispaksi konsekroinnin suoritti 9. helmikuuta 2012 Luc Julian Matthys, jota avustivat Gerard Joseph Hanna ja George Pell.

## Lähteet
Raymond Kingsley Wickramasinghe

**Raymond Kingsley Wickramasinghe** (s. 31. elokuuta 1962) on srilankalainen roomalaiskatolinen piispa. Hänet vihki papiksi Gallen hiippakuntaan Don Sylvester Wewitavidanelage 5. elokuuta 1989. Hänet nimitettiin Gallen piispaksi 27. toukokuuta 2011, ja piispaksi konsekroinnin suoritti 31. elokuuta Albert Malcolm Ranjith Patabendige Don, jota avustivat Joseph Kingsley Swampillai ja Harold Anthony Perera.

## Lähteet